paragraph_text: Stratovulkani se ponekad nazivaju "kompozitnim vulkanima" zbog njihove složene slojevite strukture izgrađene od uzastopnih izljeva eruptiranih materijala. Tri vrlo poznata stratovulkana su Krakatoa, koji je poznat po katastrofalnoj erupciji iz 1883. godine, i Vezuv, poznat po erupciji iz 79. godine, kada su uništeni gradovi Pompeji i Herkulanej. Treći vrlo poznat vulkan je Fuji, najveći vrh i vulkan Japana, poznat po razornim potresima i u neposrednoj blizini većih gradova. U moderno doba, najznačanije erupcije su Mount Saint Helens u američkoj saveznoj državi Washington i Pinatubo na Filipinima, koji su vrlo intenzivno eruptirali, ali s manje smrtnih slučajeva.